 **1.1 Ο Διοκλητιανός και η αναδιοργάνωση της αυτοκρατορίας**

 1.**2 Μ**. **Κωνσταντίνος: Εκχριστιανισμός και ισχυροποίηση της ρωμαϊκής**

 **Ανατολής**

 ΑΣΚΗΣΕΙΣ

1.Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Με το διάταγμα των Μεδιολάνων (313 μ.Χ.):

α. όλοι οι ελεύθεροι κάτοικοι της ρωμαϊκής αυτοκρατορίας αναγνωρίστηκαν ως Ρωμαίοι πολίτες

β. μεταφέρθηκε η πρωτεύουσα του ρωμαϊκού κράτους στην Ανατολή

γ. καθιερώθηκε απόλυτη ελευθερία στην επιλογή της λατρείας για τους κατοίκους της ρωμαϊκής αυτοκρατορίας

δ. επιβλήθηκε το σύστημα της τετραρχίας στη ρωμαϊκή αυτοκρατορία

2. Η *τετραρχία* ως διοικητικό σύστημα:

α. θεσπίστηκε από τον Αύγουστο

β. θεσπίστηκε από τον Κωνστάντιο Χλωρό

γ. διατήρησε προς στιγμή την ακεραιότητα της ρωμαϊκής αυτοκρατορίας

δ. οδήγησε στη διάσπαση της ρωμαϊκής αυτοκρατορίας

3. Η αρχική ονομασία της νέας πρωτεύουσας του ρωμαϊκού κράτους, που ίδρυσε ο Μ. Κωνσταντίνος ήταν:

α. Νέα Ρώμη

β. Ρώμη

γ. Κωνσταντινούπολη

δ. Βυζάντιο

4. Οι νομοδιδάσκαλοι ήταν ειδικοί πνευματικοί άνθρωποι που:

α. ερμήνευαν το ρωμαϊκό δίκαιο

β. ασχολήθηκαν με την καταγραφή και τον σχολιασμό των κειμένων των αρχαίων συγγραφέων, κατά τους ελληνιστικούς χρόνους

γ. δίδασκαν τη σοφιστική στην Αθήνα κατά τους κλασικούς χρόνους

δ. ασχολήθηκαν με την καταγραφή των νόμων κατά τους αρχαϊκούς χρόνους

2. Να χαρακτηρίσετε τις ακόλουθες προτάσεις ως προς την ορθότητα της ιστορικής πληροφορίας, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Με το διάταγμα των Μεδιολάνων όλοι οι ελεύθεροι κάτοικοι της ρωμαϊκής αυτοκρατορίας αναγνωρίστηκαν ως Ρωμαίοι πολίτες.

2. Ο Μ. Κωνσταντίνος μετέβαλε την Ηγεμονία (Principatus) σε Απόλυτη Μοναρχία (Dominatus).

3. Ο Διοκλητιανός δεν μετέβαλε το χαρακτήρα της μοναρχίας.

3. Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο:

α. εγκαίνια της Νέας Ρώμης, που έγινε γνωστή με το όνομα «Κωσταντίνου-πόλις»

β. Βασίλειος ή Ανταλκίδειος ειρήνη

γ. πρώτος ελληνικός αποικισμός

δ. ίδρυση της Α΄ Αθηναϊκής συμμαχίας

ε. διάταγμα του Καρακάλλα

Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο:

α. αποκρυπτογράφηση της γραμμικής Β΄ γραφής

β. Βασίλειος ή Ανταλκίδειος ειρήνη

γ. πρώτος ελληνικός αποικισμός

δ. μάχη στη Χαιρώνεια

ε. διάταγμα του Καρακάλλα

**1.β.** Να δώσετε/εξηγήσετε το περιεχόμενο των ακόλουθων ιστορικών όρων: *Αύγουστος,Απόλυτη Μοναρχία (Dominatus)*

***2.β.*** *Ποιοι λόγοι επέβαλαν τη μεταφορά της πρωτεύουσας του ρωμαϊκού κράτους από τον Μ. Κωνσταντίνο;*